बोले- रोपड़ में वक्फ बोर्ड की जमीन मुख्तार अंसारी के बेटे और भतीजे के नाम पर
CM Bhagwant Mann VS Captain Amrinder Singh; Mukhtar Ansari Link With Punjab | Raninder Singh Waqf Board Land  मुख्यमंत्री भगवंत मान ने यूपी के गैंगस्टर मुख्तार अंसारी मामले में पूर्व मुख्यमंत्री कैप्टन अमरिंदर सिंह पर पलटवार किया है।
मुख्यमंत्री भगवंत मान ने यूपी के गैंगस्टर मुख्तार अंसारी मामले में पूर्व मुख्यमंत्री कैप्टन अमरिंदर सिंह पर पलटवार किया है। मुख्यमंत्री ने एक बार फिर कहा कि कैप्टन अमरिंदर सिंह ने रोपड़ जेल में अंसारी से मिलने की बात से इनकार किया है, लेकिन उन्हें अपने बेटे से पूछना चाहिए कि वे रोपड़ जेल में मुख्तार अंसारी से कितनी बार मिला है।
अंसारी की पत्नी यहां मिलने आती थी, 2 महीने वह यहां रही। अंसारी की पत्नी के अलावा उसके बेटों की भी यहां सेवा हुई। मान ने बताया कि रोपड़ में वक्फ बोर्ड की जमीन पर मुख्तार अंसारी के बेटे और भतीजे के नाम पर है। अभी नाम बताता हूं, यह कहते हुए मान ने अपना मोबाइल निकाला और बोले- आवास अंसारी एंड उमर अंसारी, यह बेटा और भतीजा है। यह जमीन रोपड़ में है और वक्फ बोर्ड की जमीन है। बाकी रणइंदर सिंह को पता होगा कि यह कौन-कौन हैं।
मुख्यमंत्री मान ने कहा- अंसारी पंजाब जिस केस में लाया गया, उसका कोई अता-पता ही नहीं है। उन्होंने कहा कि यूपी में एक MP-MLA कोर्ट में उसे 2-3 महीने सजा होनी थी। अंसारी ने पंजाब सरकार से संपर्क किया। अंसारी को पंजाब में थ्रेट की FIR करवाकर यहां ले आए। यूपी ने 25 बार कहा अंसारी को भेजने के लिए कहा। 25 बार पंजाब सरकार ने इसका जवाब दिया। उसे सर्वाइकल है, तो कभी रीढ़ की हड्‌डी की वजह से सफर न कर पाने की बात कही।
गैंगस्टर को रोकने के लिए वकील किए हायर
मान ने बताया- यूपी सरकार जब सुप्रीम कोर्ट पहुंच गई तो अंसारी को रोकने के लिए वकील हायर किए गए। कैप्टन कहते हैं उन्हें पता नहीं, वहां जेल मंत्री उन्हें खत लिख रहे थे। जिसमें अंसारी के नाम पर पार्टी की किरकिरी की बातें हो रही थी।
अब कह रहे हैं कि जब वकील को पैसे ही नहीं दिए तो रिकवरी कैसी। बिल उनके पास आए हैं। वह पैसे देंगे। इनकी जेब से देंगे, अगर सरकारी खजाने से देने पड़े तो रिकवरी इनसे होगी।
क्या ऐसे सरकारें चलती हैं
मुख्यमंत्री ने कहा कि कैप्टन आरोप लगा रहे हैं, मुझे सरकार चलानी नहीं आती, लेकिन क्या ऐसे सरकारें चलती हैं। उनका साढ़े 9 साल का एक्सपीरिएंस है, हमारा सिर्फ डेढ़ साल का है। पेमेंट तो होकर रहेगी और इनकी जेब से ही होगी।
इनका बहुत सामान पड़ा है। धीरे-धीरे बाहर लाएंगे। कानूनी तौर पर सारी कार्रवाइयां होंगी। अगर कैप्टन को पता नहीं था तो क्या बेटा ऐसे ही लुटाता रहा।